<classify> Nkongo atasaidiwa na washika vibendera, Ferdinand Chancha wa Mwanza na Soud Lila wa Dar es Salaam wakati mwamuzi wa akiba ni Frank Komba, pia wa Dar es Salaam. Kamishna wa mchezo huo atakuwa Juma Mgunda wa Tanga.Msemaji wa Shirikisho la Soka Tanzania TFF, Alfred Lucas alisema jana kuwa, kanuni za Ligi Kuu msimu 201516, mabingwa wa Ligi Kuu ya Vodacom Tanzania Bara msimu 201516 wataiwakilisha nchi katika michuano ya Ligi ya Mabingwa Afrika msimu wa 201617.Nafasi hiyo imechukuliwa na Yanga. Hivyo, kwa kufika hatua ya fainali, Azam tayari ina tiketi ya kushiriki Kombe la Shirikisho Afrika kwani Yanga ina tiketi ya michuano yenye hadhi ya juu zaidi kimataifa.Hivyo, pamoja na timu hizo kujihakikishia kuiwakilisha nchini katika michuano ya kimataifa mwakani, mchezo wa kesho utakuwa wa ushindani kwani kila mmoja itapenda kuonesha ubabe wake katika medani ya soka nchini. Fainali za FA zinafanyika baada ya mchuano uliohusisha timu 64, zikiwemo 16 za Ligi Kuu Tanzania Bara, 24 za Ligi Daraja la Kwanza na 24 za Ligi Daraja la Pili.  <topic>: MICHEZO 